De rablende vanvittige mennesker i Alternativet – det er dem, der spilder voksne menneskers tid med en næsten Monthy Pytonsk bizar tilgang til verden – har nu besluttet at boykotte debatter, hvor der ikke deltager kvinder. Det må vi gøre noget ved!

Lej en kvinde til din debat – så kan du også få de tylskørtbærende medlemmer af Alternativet med, så du er sikker på underholdningsværdien.

Kønskvotering i et demokratisk samfund?

Alle normale mennesker ved, at kvinder er mindst lige så kloge som mænd. Og at der sidder præcist de kvinder i bestyrelserne i de danske selskaber, som har lyst og evner til at sidde der.

Men de færreste socialister og ingen feminister er normale mennesker – og derfor er Danmark og resten af EU på vej mod en lovgivning, der er den største hån mod kvindekønnet siden bomuldstrussen og Islam.

Stakkels kvinder skal nu tvangsplaceres i bestyrelser – og derefter behandles af den reelt valgte bestyrelse som netop det: Placeret der af hensyn til loven.

Er den her sød, sjov, slem eller sexistisk? Del på Twitter og hør dit netværk ad!



Vis kvinder respekt!

Du kan leje en eller flere type 1, men vær opmærksom på, at de trods deres løfte om tavshed alligevel kan forstyrre en del grundet deres udseende. Anbefales ikke i bestyrelser med megen libido. Leveres altid velduftende og i smart tøj.

Vores største hit – den ældre dame med absolut forståelse for, at hun skal tie stille og ikke blande sig i bestyrelsesmøderne. Visse type 2 kan dog flatulere en smule, men dette kan reguleres ved fiberrig kost til frokosten. Et sikkert hit i enhver professionel bestyrelse, der skal opfylde en kønskvotering.

Forretningskvinde – erfaren og veluddannet med usandsynligt meget at byde på i en bestyrelse. Bemærk: Type 3 er desværre permanent udsolgt, da samtlige danske kvalificerede kvinder med ønsker om bestyrelsesposter allerede sidder i de bestyrelser, de vil sidde i.

Hvad koster en kvinde i Danmark?

Alvoren bag denne spøg

Når det bliver et lovkrav, at helt op til 40% af en bestyrelse i et børsnoteret selskab skal bestå af kvinder, er der tale om et yderst alvorligt indgreb i private virksomheders ledelse. Men det er slet ikke det værste. Det virkeligt alvorlige her er, at der er tale om en ekstrem ringeagt overfor kvinder hvis lige, vi skal til de ekstreme fortolkninger af religioner som Islam for at finde magen til.

Kvinder er ikke hverken dummere eller svagere end mænd. Mænd og kvinder er mennesker, og at der er færre kvinder end mænd i de fleste bestyrelser, skyldes ikke hverken diskrimination eller tradition. Det skyldes, at der ganske enkelt er færre kvinder, der søger disse positioner. Og det er en skam – for kvinder er et stort aktiv i alle sammenhænge. Også i bestyrelsesarbejdet i danske virksomheder.

Men hvilket aktiv vil en kvinde være, der udelukkende er der, fordi selskabet er lovmæssigt forpligtet til at have 40% kvinder i bestyrelsen? Og hvorfor er der ikke kvoteringer for rødhårede også? De er jo også bare mennesker – som mænd og kvinder er det. Og der er faktuelt en underrepræsentation af rødhårede i bestyrelseslokalerne.

Mens verden står i brand, tager politikere skridt til at bombe hele ligestillingsprocessen 50 år tilbage ved at sætte kvinderne ind i en rolle som svage, der skal lovmæssigt placeres i bestyrelserne. Og det protesterer jeg imod med denne lille spøg.

Hellere have lejede bimbos eller pensionister i bestyrelsen, der ved, at de er der for at fylde pladser ud end kvinder, der ved, de ikke er der for deres kvalifikationers skyld men på grund af deres køn og en samling forrykte politikeres vanvid.

Thomas Rosenstand er forretningsmand, iværksætter, debattør, forfatter og samfundsrevser. Han bor i Florida – men driver blandt andet Concept Interest, der arbejder med SEO Optimering Danmark.

Udover mange fagbøger er Thomas kendt for bogen “Virkeligheden er klog“, og vil du have et andet og mere nuanceret syn på verden, vil du kunne lide den bog. Nå ja – han er også ret kendt for sin tilgang til det at gå på slankekur.

Manden eller bolden?

Jeg har selvfølgelig allerede fået en henvendelse fra en gut, der fortæller mig, at det ikke er “pænt” at sige, at der er noget galt med venstrefløjens medlemmer – at jeg burde gå efter bolden i stedet for efter manden. Det er også rigtigt smukt, men sagen er jo, at alle vælgere i et demokratisk land har et ansvar for at have stemt, som de nu har.

Det gør også mig til medansvarlig for de tåbeligheder, den tidligere borgerlige regering af og til lavede – og det gør venstreorienterede vælgere ansvarlige for den katastrofe af en regering, Danmark har i dag. Har du stemt S, SF eller EL (eller Radikalt), er du medansvarlig for den førte politik nu. Sådan er det – og at påstå andet er noget forkælet sludder.

Er du stødt over, jeg nævner Islam som kvindenedgørende? Det beklager jeg – men det ændrer ikke på min holdning til hverken Islam eller til nogen anden religion. Og det ændrer heller ikke på, at vi i vores demokrati kan kritisere en hvilken som helst religion, politisk overbevisning etc. frit. Sådan er det. Hvis du vil se på første parket, hvordan uigendrivelige fakta kan sætte låg på en “debat”, kan du se det her: Amino Buzz